Магілёўскі рынак

Магілёўскі калгасны рынак, таксама Быхаўскі рынак — рынак у цэнтральнай частцы Магілёва. Размешчаны па адрасе вул. Быхаўская, 6. Плошча рынка складае 22,9 тыс. м², больш за 490 гандлёвых месцаў.
міні|злева|Быхаўскі рынак у пачатку XX ст.
У час Вялікай Айчыннай вайны, 10 красавіка 1942 года рынак змыў паток вады, які прарваўся праз насып, што перакрыў рэчышча Дубравенкі ў выніку падрыву пры адступленні з горада ў ліпені 1941 года савецкіх войскаў.

У 1990-я гады меў мясамалочную кантрольную станцыю, халадзільную станцыю, бюро гандлёвых паслуг, якое садзейнічае рэалізаціі сельскагаспадарчай прадукцыі, гасцініцу на 30 месцаў. Стацыянарны сустрэчны гандаль прадуктовымі і прамысловымі таварамі, гароднінай і садавіной вялі 17 гандлёвых арганізацый; фірмавыя павільёны меў Магілёўскі цяплічны камбінат. У перадсвяточныя дні на рынку праводзяцца кірмашы.
міні|злева|Быхаўскі рынак на нямецкім аэрафотаздымку. 1941
У 2014 годзе планавалася на месцы рынку стварыць зону адпачынку, а гандлёвыя аб’екты перанесці ў раён Казіміраўкі на адмыслова пабудаваную і абсталяваную пляцоўкуНа месте Могилевского (Быховского) рынка в Могилеве городские власти планируют создать зону отдыха. Пазней у тым жа годзе было вырашана не пераносіць рынак, а рэканструяваць ягоМогилевский рынок останется на прежнем месте, за его реконструкцию заплатят предприниматели..

У 2016 годзе быў прэзентаваны распрацаваны БелНДІгорадабудаўніцтва план рэгенерацыі гістарычнай зоны Магілёва, які прадугледжвае вынас рынку і ўзвядзенне на яго месцы аб’екта культурна-спартыўнага прызначэнняПостроить кольцевую и храмы, завод и рынок вынести. Что будет с исторической частью Могилева. .

У чэрвені 2019 года нам­начальніка ўпраўлення архітэктуры і горадабудаўніцтва Магілёўскага гарвыканкама Аляксей Грышкін паведаміў, што на месцы Магілёўскага рынку плануецца стварыць паркава-прагулачную зону, а сам рынак перанесці на месца былога заводу штучнага валакна«Зеленый» комфорт. 13.06.2019  // Могилевская правда.

 Літаратура 


 Спасылкі 

Катэгорыя:Эканоміка Магілёва
Катэгорыя:Быхаўская вуліца (Магілёў)
Катэгорыя:Рынкі Беларусі